เหลียง เพ่ยหลิง

เหลียง เพ่ยหลิง (จีน: 梁藝齡) มีชื่อภาษาอังกฤษว่า "ฟิโอน่า เหลียง" (Fiona Leung) 
เป็นอดีตนักแสดงหญิงชาวฮ่องกง ที่เคยได้รับความนิยมและมีชื่อเสียงเป็นที่รู้จักกันเป็นอย่างดีทั้งในฮ่องกง ไต้หวัน และไทย ในช่วงต้นยุค 90s

เหลียง เพ่ยหลิง จัดว่าเป็นนักแสดงหญิงมากความสามารถที่ไม่สวยมากนัก แต่กลับมีชื่อเสียงเป็นที่นิยม เธอมีใบหน้าที่มีเสน่ห์เป็นเอกลักษณ์เฉพาะตัวชัดเจน เธอเข้าสู่วงการแสดงของสถานีโทรทัศน์ทีวีบี และมีผลงานชิ้นแรกเป็นละครเรื่อง
"ตำนานอักษรกระบี่" (จอมใจจอมยุทธ) ในปี1987 (พ.ศ. 2530) ถึงแม้ละครฟอร์มใหญ่เรื่องนี้จะไม่ดังเท่าที่ควร แต่ก็ถือได้ว่าเป็นผลงานที่แจ้งเกิดให้กับเธอได้เริ่มเป็นที่รู้จัก หลังจากนั้นเธอก็มีผลงานเด่น ๆ ตามมาอีกหลายเรื่อง อาทิเช่น
เทวราชเลือดเหล็ก, ดาบจอมภพ (จอมดาบหิมะแดง), มังกรสะท้านภพ เป็นต้น แต่ทว่า..ในช่วงนั้นเธอไม่ค่อยดังมากนัก

จนกระทั่งเข้าสู่ยุค 90s ผลงานในปีพ.ศ. 2535 กับบทบาทใน ละครเรื่อง "มังกรหยก ตอน เฮ้งเต็งเอี๊ยง" เป็นผลงานที่ทำให้ เธอเริ่มมีชื่อเสียงโด่งดังขึ้นมา และนับว่าเป็นการเริ่มเข้าสู่ยุคทองของเธออย่างเต็มตัว ผลงานในปีถัดมา พ.ศ. 2536 ทั้งบทบาทในละครเรื่อง "มังกรหยก ตอน ศึกคัมภีร์มารนพเก้า" และ เจ้าพ่อสนามม้า" ยิ่งทำให้เธอดังมากยิ่งขึ้น จนทำให้เธอกลายเป็นนักแสดงหญิงเบอร์ต้น ๆ ของทางช่อง TVB เคียงข้างกับ
"เหลียง เสี่ยวปิง" และ "เฉิน สงหลิง" สองนักแสดงหญิงร่วมค่ายที่โด่งดังในขณะนั้นเช่นกัน

หลังจากนั้นในปีพ.ศ. 2537-2539 เธอก็มีผลงานสร้างชื่อให้กับเธอ อย่างต่อเนื่อง ผลงานเด่น ๆ อาทิเช่น "ยอดทนายปากทอง ภาค 2" และ "เปาบุ้นจิ้น" ละครโทรทัศน์ฉบับ TVB ของฮ่องกง ที่มี ตี้ หลุง รับบทเป็น "เปาบุ้นจิ้น" และผลงานของเธอที่คอหนังชุดฮ่องกงชื่นชอบมาก ๆ คือ "เดชคัมภีร์เทวดา" และ "จางซานฟง จอมยุทธกู้แผ่นดิน"

หลังจากนั้นในปีพ.ศ. 2540 ผลงานและความนิยมในตัวเธอก็ค่อย ๆ ลดลงและจางหายไป จนกลายเป็นอดีต
และในเดือนกันยายน ปีพ.ศ. 2541 เธอได้เปลี่ยนชื่อเป็น "เหลียงอวี้หลิง"ชีวิตที่ผ่านมา ความในใจของ เหลียงเพ่ยหลิง
ประวัติบางส่วนของ เหลียงเพ่ยหลิงเรื่องราวในหัวใจเหลียงเพ่ยหลิง

ผลงาน
ตำนานอักษรกระบี่ (จอมใจจอมยุทธ) (書劍恩仇錄 :The Legend Of The Book And The Sword 1987) นำแสดง เผิงเหวินเจีย,เยิ่นต๊ะหัว,หลีเหม่ยเสียน,ซิซิว

เทวราชเลือดเหล็ก (鐵血大旗門 :The Sect of Blood and Iron 1988) นำแสดงโดย สือซิว (Sek Sau) หลิวชิงหวิน (Lau Ching Wan) ไม่ชุ่ยเสียน เลียวฉีจือ หลี่หงฉี Lai 

ผีเพื่อนซี้ ประกบ เวินเจ้าหลุน หลีหวั่นหัว และ เหลียงเพ่ยหลิง 

ดาบจอมภพ (จอมดาบหิมะแดง) (邊城浪子 :The Black Sabre 1989) นำแสดงโดย อู๋ไต้หยง,จางเจ้าฮุย,เหลียงเพ่ยหลิง,เจิ้งหัวเชี่ยน

มาม่าซัง ผีเสื้อทมิฬ (The Mamasan 1989) ร่วมแสดงนำโดย อู๋ไต้หยง และ หลัน เจี๋ยอิง

มังกรสะท้านภพ (The Blood Hounds 1989) นำแสดงโดย อู๋เจิ้นหยี่ ไต้จื่อเหว่ย เหลียงเพ่ยหลิง เส้าชงเหิง

เทวดาจอมยุ่ง (In the Realms of Joy 1990) นำแสดงโดย หวังซูฉี ,เหลียงเพ่ยหลิง

เพื่อนต่างภพ (1991) นำแสดงโดย เหวินเจ้าหลุน,จางเหว่ยเจี้ยน,เหลียงเพ่ยหลิง

บัญชีแค้น (怒海孤鴻 :The Drifters 1991) นำแสดงโดย หลิวเหว่ยหลง,หลิวซิหมิง,หลีจือ,เหลียงเพ่ยหลิง.

นักสืบยอดแสบ (小男人出差 :Return of Private Eye 1992) นำแสดงโดย เซียะหยี, หลี่เจียเซิน, เหลียงเพ่ยหลิง, หยังหลิง, เฉินเหม่ยฉี

มังกรหยก ตอน เฮ้งเต็งเอี๊ยง (中神通王重陽 :Rage and Passion 1992) นำแสดงโดย เจิ้งอี้เจี้ยน, หลอเจียเหลียง, เหลียงเพ่ยหลิง

เจ้าพ่อสนามม้า (馬場大亨 :Racing Peak 1993) นำแสดงโดย หวงเย๊อะหัว,เหลียงเพ่ยหลิง,ไช่เส้าเฟิน,เฉินซิวเหวิน

มังกรหยก ตอน ศึกคัมภีร์มารนพเก้า (The Mystery of the Condor Hero 1993) นำแสดงโดย เดวิดเจียง เหลียงเพ่ยหลิง จางจื่อหลิน

เจ้าพ่อเอโพดำ (賭霸天下 :Gambling on Life 1993) นำแสดงโดย กวนหลี่เจี๋ย,เหลียงเพ่ยหลิง,หลินเหว่ย,เปาฟง,หลิวเจ้าหมิง.

เสน่ห์สาวเจ้าปัญญา (飛星尋龍 :The Predictor's Game 1993) นำแสดงโดย เหลียงเพ่ยหลิง,เว่ยจุ้นเจี๋ย,กวนไห่ซัน

วิญญาณรักพยาบาท (異度凶情 :Shade of Darkness 1994) หลิวซิหมิง,กัวเข่ออิง,ไช่เส้าเฟิน,เหลียงเพ่ยหลิง.

สงครามรักเวทีชีวิต (刀馬旦《刀马旦》 :A Stage of Turbulence 1995) นำแสดงโดย โจวฮุ่ยหมิ่น,เหลียงเพ่ยหลิง,เฉินจิงหง

ยอดทนายปากทอง หรือ จอมหงวนร้อยเหลี่ยม ภาค 2 (金牙大狀 :Man of wisdom 1995) นำแสดงโดย เจิ้งตันยุ่น,เหลียงเพ่ยหลิง

เปาบุ้นจิ้น (包青天 :Justice Bao 1995) ละครโทรทัศน์ฉบับ TVB ของฮ่องกง  โดยมี ตี้ หลุง(狄龍) เป็น เปาบุ้นจิ้น
ซีไอดีคู่โหด (Fatal Assignment 1995) นำแสดงโดย กั๊วะจิงอัน,เหลียงเพ่ยหลิง

กระบี่เย้ยยุทธจักร หรือ เดชคัมภีร์เทวดา (笑傲江湖 :State of Divinity 1996) นำแสดงโดย หลี่ซ่งเสียน เหลียงเพ่ยหลิง

จางซานฟง จอมยุทธกู้แผ่นดิน (Rise of the Taiji Master 1996) นำแสดงโดย กวน หลี่เจี๋ย และ เหลียง เพ่ยหลิง

ตำรับลับ ตำนานสะท้านฟ้า (金玉滿 :Happy Ever After 1999) นำแสดงโดย โอวหยางเจิ้นหัว เจียงหัว กัวจิ้นอัน,เหลียงเพ่ยหลิง,เฉินเหมียวอิง,เฉินสงหลิง

ยอดยูโดยอดนักสู้ (撻出愛火花 :Aiming High 2000) นำแสดงโดย เซียะถิงฟง,จางเซินเยี่ยน,หยวนหัว,เหลียงเพ่ยหลิง,หลิวไคเว่ยมังกรหยก ภาคพิเศษ ตอน เฮ้งเต้งเอี๊ยงข้อมูลละครมากมาย

อ้างอิง

แหล่งข้อมูล
梁藝齡專訪, 基督日報2005年9月1日訊
รายชื่อละครของสถานีโทรทัศน์ทีวีบี ในปีพ.ศ. 2534 
รายชื่อละครของสถานีโทรทัศน์ทีวีบี ในปีพ.ศ. 2535

หมวดหมู่:นักแสดงฮ่องกง
หมวดหมู่:นักแสดงภาพยนตร์ฮ่องกง
หมวดหมู่:นักแสดงทีวีบี
หมวดหมู่:นักแสดงหญิงเชื้อสายจีน

หมวดหมู่:นักแสดงละครโทรทัศน์หญิงชาวฮ่องกง
หมวดหมู่:นักแสดงหญิงชาวฮ่องกงในศตวรรษที่ 20
หมวดหมู่:นักแสดงชาวฮ่องกงในศตวรรษที่ 20